title: Komisjoni rakendusmäärus (EL) 2016/1089, 5. juuli 2016, millega kiidetakse heaks olemasoleva toimeaine divaskoksiidi kasutamine tooteliiki 21 kuuluvates biotsiidides (EMPs kohaldatav tekst)

text:
               6.7.2016

               ET

               Euroopa Liidu Teataja

               L 180/25

         KOMISJONI RAKENDUSMÄÄRUS (EL) 2016/1089,
   5. juuli 2016,
   millega kiidetakse heaks olemasoleva toimeaine divaskoksiidi kasutamine tooteliiki 21 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:

               (1)

               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Divaskoksiid kuulub nimetatud loetelusse.

               (2)

               Divaskoksiidi on hinnatud kasutamiseks määruse (EL) nr 528/2012 V lisas kirjeldatud tooteliiki 21 (saastumisvastased tooted) kuuluvates toodetes.

               (3)

               Hindavaks pädevaks asutuseks määratud Prantsusmaa esitas 31. oktoobril 2014 hindamisaruande ja oma soovitused.

               (4)

               Kooskõlas komisjoni delegeeritud määruse (EL) nr 1062/2014 artikli 7 lõikega 2 sõnastati 9. detsembril 2015 biotsiidikomitees Euroopa Kemikaaliameti arvamus, võttes arvesse toimeainet hinnanud pädeva asutuse järeldusi.

               (5)

               Kõnealuse arvamuse kohaselt vastavad tooteliiki 21 kuuluvad ning divaskoksiidi sisaldavad biotsiidid eeldatavasti määruse (EL) nr 528/2012 artikli 19 lõike 1 punkti b nõuetele, kui on täidetud teatavad selliste biotsiidide kasutamist reguleerivad nõuded ja tingimused.

               (6)

               Siiski tuleks veel kinnitada saastumisvastaste toodete kasutamisega seotud riskide vastuvõetavust ning kavandatud riskivähendamismeetmete sobivust. Et hõlbustada olemasolevate saastumisvastaste toimeainete heakskiitmise uuendamise ajal kõnealuste ainete riskide, nendest tuleneva kasu ning rakendatavate riskivähendamismeetmete läbivaatamist ja võrdlemist, tuleks kõigile kõnealustele ainetele määrata sama heakskiitmise lõppkuupäev.

               (7)

               Seepärast on asjakohane kiita heaks divaskoksiidi kasutamine tooteliiki 21 kuuluvates biotsiidides, kui teatavad nõuded ja tingimused on täidetud.

               (8)

               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

               (9)

               Käesoleva määrusega ette nähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine divaskoksiidi kasutamine tooteliiki 21 kuuluvates biotsiidides kooskõlas lisas esitatud nõuete ja tingimustega.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuli 2016

            Komisjoni nimel

            president

         Jean-Claude JUNCKER

      (1)  ELT L 167, 27.6.2012, lk 1.

      (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

      LISA

                  Üldnimetus

                  IUPACi nimetus
                  Identifitseerimisandmed

                  Toimeaine minimaalne puhtusaste (1)

                  Heakskiitmise kuupäev

                  Heakskiidu aegumise kuupäev

                  Tooteliik

                  Eritingimused

                  Divaskoksiid

                  IUPACi nimetus:
                  vask(I)oksiid
                  EÜ nr: 215–270-7
                  CASi nr: 1317-39–1

                  94,2 massiprotsenti

                  1. jaanuar 2018

                  31. detsember 2025

                  21

                  Toote hindamisel pööratakse erilist tähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskide hindamisel käsitletud.
                  Kui divaskoksiidi sisaldavaid tooteid lubatakse seejärel kasutada muudel kui kutselistel kasutajatel, tagavad isikud, kes teevad divaskoksiidi sisaldavaid tooteid turul kättesaadavaks muudele kui kutselistele kasutajatele, et tooteid tarnitakse koos sobivate kaitsekinnastega.
                  Biotsiidide puhul kohaldatakse loa andmisel järgmisi tingimusi.

                              1)

                              Tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui kokkupuudet ei ole vajaliku tasemeni võimalik muude vahenditega vähendada, kasutatakse toodete käitlemisel sobivaid isikukaitsevahendeid.

                              2)

                              Märgistel ja kasutamisjuhendites, kui need lisatakse, tuleb märkida, et lapsi tuleb hoida eemal, kuni töödeldud pinnad on kuivanud.

                              3)

                              Kasutamiseks lubatud toodete märgistel ja ohutuskaartidel, kui need lisatakse, tuleb märkida, et tooteid tuleb kasutada, hoida ja parandustöid teha eraldatud alal, kõval veekindlal alusel, millelt äravool on takistatud, või vedelikukindla materjaliga kaetud maapinnal, et ära hoida toote kadu ja vähendada heidet keskkonda, ning et divaskoksiidi sisaldavad jäägid ja heited tuleb koguda taaskasutuseks või kasutuselt kõrvaldamiseks.

                              4)

                              Toodete puhul, millest võib tekkida jääke toidus või söödas, tuleb kontrollida, kas on vaja kehtestada uued jääkide piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005, (3) ning võtta asjakohased riskivähendamismeetmed, millega tagatakse, et kohaldatavaid jääkide piirnorme ei ületata.

         (1)  Selles veerus osutatud puhtusaste oli selle toimeaine minimaalne puhtusaste, mida kasutati määruse (EL) nr 528/2012 artikli 89 lõike 1 kohasel hindamisel. Turule lastud tootes sisalduva toimeaine puhtusaste võib olla samasugune või erinev, kui on tõendatud, et selline puhtuseaste on tehniliselt samaväärne puhtuseastmega, mille juures toimeainet hinnati.

         (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

         (3)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Nõukogu rakendusmäärus (EL) nr 673/2012, 23. juuli 2012 , millega rakendatakse määruse (EL) nr 36/2012 (mis käsitleb piiravaid meetmeid seoses olukorraga Süürias) artikli 32 lõiget 1

text:
               24.7.2012

               ET

               Euroopa Liidu Teataja

               L 196/8

         NÕUKOGU RAKENDUSMÄÄRUS (EL) nr 673/2012,
   23. juuli 2012,
   millega rakendatakse määruse (EL) nr 36/2012 (mis käsitleb piiravaid meetmeid seoses olukorraga Süürias) artikli 32 lõiget 1
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse määrust (EL) nr 36/2012, (1) eriti selle artikli 32 lõiget 1,
   ning arvestades järgmist:

               (1)

               Nõukogu võttis 18. jaanuaril 2012 vastu määruse (EL) nr 36/2012.

               (2)

               Võttes arvesse Süürias valitseva olukorra tõsidust ja kooskõlas nõukogu 23. juuli 2012 rakendusotsusega 2012/424/ÜVJP, millega rakendatakse nõukogu otsust 2011/782/ÜVJP (mis käsitleb Süüria vastu suunatud piiravaid meetmeid), (2) tuleks kanda täiendavad isikud ja üksused määruse (EL) nr 36/2012 II lisas esitatud loetellu füüsilistest ja juriidilistest isikutest, üksustest või asutustest, kelle suhtes kohaldatakse piiravaid meetmeid,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas loetletud isikud ja üksused lisatakse määruse (EL) nr 36/2012 II lisas esitatud loetellu.
   Artikkel 2
   Käesolev määrus jõustub selle Euroopa Liidu Teatajas avaldamise kuupäeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. juuli 2012

            Nõukogu nimel

            eesistuja

         C. ASHTON

      (1)  ELT L 16, 19.1.2012, lk 1.

      (2)  Vt käesoleva Euroopa Liidu Teataja lk 81.

      LISA

         Artiklis 1 osutatud isikud ja üksused

         Isikud

                  Nimi

                  Tuvastamisandmed

                  Põhjendused

                  Loetelusse kandmise kuupäev

                  1.

                  Brigaadikindral
                  Sha’afiq Masa

                  Maavägede luureteenistuse 215. üksuse (Damaskus) juht. On vastutav kinnipeetavate režiimivastaste piinamise eest. Osaleb tsiviilelanike represseerimises.

                  24.7.2012

                  2.

                  Brigaadikindral
                  Burhan Qadour

                  Maavägede luureteenistuse 291. üksuse (Damaskus) juht. On vastutav kinnipeetavate režiimivastaste piinamise eest.

                  24.7.2012

                  3.

                  Brigaadikindral
                  Salah Hamad

                  Maavägede luureteenistuse 291. üksuse juhi asetäitja. On vastutav kinnipeetavate režiimivastaste piinamise eest.

                  24.7.2012

                  4.

                  Brigaadikindral Muhammad
                  (või: Mohammed) Khallouf (teise nimega Abou Ezzat)

                  Juhib maavägede luureteenistuse 235. üksust ehk nn Palestiina üksust (Damaskus), mis asub armee repressioonimehhanismi keskmes. Osaleb otseselt režiimivastaste represseerimises. On vastutav kinnipeetavate režiimivastaste piinamise eest.

                  24.7.2012

                  5.

                  Kindralmajor Riad al-Ahmed

                  Maavägede luureteenistuse Latakia üksuse juht. On vastutav kinnipeetavate režiimivastaste piinamise ja tapmise eest.

                  24.7.2012

                  6.

                  Brigaadikindral
                  Abdul Salam Fajr Mahmoud

                  Õhujõudude luureteenistuse Bab Touma üksuse (Damaskus) juht. On vastutav kinnipeetavate režiimivastaste piinamise eest.

                  24.7.2012

                  7.

                  Brigaadikindral
                  Jawdat al-Ahmed

                  Õhujõudude luureteenistuse Homsi üksuse juht. On vastutav kinnipeetavate režiimivastaste piinamise eest.

                  24.7.2012

                  8.

                  Kolonel
                  Qusay Mihoub

                  Õhujõudude luureteenistuse Deraa üksuse juht (saadeti Damaskusest Deraasse, kui selles linnas algasid meeleavaldused). On vastutav kinnipeetavate režiimivastaste piinamise eest.

                  24.7.2012

                  9.

                  Kolonel
                  Suhail Al-Abdullah

                  Õhujõudude luureteenistuse Latakia üksuse juht. On vastutav kinnipeetavate režiimivastaste piinamise eest.

                  24.7.2012

                  10.

                  Brigaadikindral
                  Khudr Khudr

                  Üldise luureteenistuse Latakia üksuse juht. On vastutav kinnipeetavate režiimivastaste piinamise eest.

                  24.7.2012

                  11.

                  Brigaadikindral
                  Ibrahim Ma’ala

                  Üldise luureteenistuse 285. üksuse (Damaskus) juht (asendas brigaadikindrali Hussam Fendi 2011. aasta lõpus). On vastutav kinnipeetavate režiimivastaste piinamise eest.

                  24.7.2012

                  12.

                  Brigaadikindral
                  Firas Al-Hamed

                  Üldise luureteenistuse 318. üksuse (Homs) juht. On vastutav kinnipeetavate režiimivastaste piinamise eest.

                  24.7.2012

                  13.

                  Brigaadikindral
                  Hussam Luqa

                  Poliitilise julgeolekuteenistuse Homsi üksuse juht alates 2012. aasta aprillist (brigaadikindral Nasr al-Ali mandlipärija). On vastutav kinnipeetavate režiimivastaste piinamise eest.

                  24.7.2012

                  14.

                  Brigaadikindral
                  Taha Taha

                  Poliitilise julgeolekuteenistuse Latakia üksuse eest kohapeal vastutav isik. On vastutav kinnipeetavate režiimivastaste piinamise eest.

                  24.7.2012

                  15.

                  Brigaadikindral
                  Nasr al-Ali

                  Poliitilise julgeolekuteenistuse Deraa üksuse eest kohapeal vastutav isik alates 2012. aasta aprillist (endine Homsi üksuse juht). On vastutav kinnipeetavate režiimivastaste piinamise eest.

                  24.7.2012

                  16.

                  Bassel Bilal

                  Idlibi keskvangla politseiametnik. Osales otseselt Idlibi keskvanglas kinnipeetavate režiimivastaste piinamises.

                  24.7.2012

                  17.

                  Ahmad Kafan

                  Idlibi keskvangla politseiametnik. Osales otseselt Idlibi keskvanglas kinnipeetavate režiimivastaste piinamises.

                  24.7.2012

                  18.

                  Bassam al-Misri

                  Idlibi keskvangla politseiametnik. Osales otseselt Idlibi keskvanglas kinnipeetavate režiimivastaste piinamises.

                  24.7.2012

                  19.

                  Ahmed al-Jarroucheh

                  Sünnikuupäev: 1957

                  Üldise luureteenistuse välisküsimuste üksuse (279. üksuse) juht. Vastutab üldluure eest Süüria suursaatkondades. Osaleb otseselt režiimivastaste represseerimises Süüria ametivõimude poolt ning on vastutav Süüria opositsiooni represseerimise eest välismaal.

                  24.7.2012

                  20.

                  Michel Kassouha
                  (teise nimega Ahmed Salem; teise nimega Ahmed Salem Hassan)

                  Sünnikuupäev: 1. veebruar 1948

                  Süüria julgeolekuteenistuse liige alates 1970. aastate algusest, on seotud võitlusega režiimivastaste vastu Prantsusmaal ja Saksamaal. Ta vastutab alates 2006. aasta märtsist Süüria üldise luureteenistuse 273. üksuse suhete eest. Ta on reservohvitserina lähedalseisev isik üldise luureteenistuse juhile Ali Mamloukile, kes on üks režiimi kõrgemaid julgeolekuametnikke, kelle suhtes kohaldab EL alates 9. maist 2011 piiravaid meetmeid. Toetab otseselt režiimivastaste represseerimist Süüria režiimi poolt ning on vastutav Süüria opositsiooni represseerimise eest välismaal.

                  24.7.2012

                  21.

                  Kindral Ghassan Jaoudat Ismail

                  Sünnikuupäev: 1960
                  Sünnikoht: Derikich, Tartusi piirkond.

                  Vastutab õhujõudude luureteenistuse missioonide üksuse eest, kes juhib koostöös erioperatsioonide üksusega õhujõudude luureteenistuse eliitvägesid, kes mängivad olulist osa režiimi poolt toimepandavates repressioonides. Sellega seoses on Ghassan Jaoudat Ismail üks kõrgematest sõjaväeametnikest, kes rakendavad otseselt režiimi poolt režiimivastaste vastu toimepandavaid repressioone.

                  24.7.2012

                  22.

                  Kindral Amer al-Achi (teise nimega Amis al Ashi; teise nimega Ammar Aachi; teise nimega Amer Ashi)

                  Alepi sõjakooli diplomit omav õhujõudude luureteenistuse teabeüksuse juht (alates 2012. aastast), Süüria kaitseministrile Daoud Rajahile lähedalseisev isik. Oma ülesannete kaudu õhujõudude luureteenistuses on Amer al-Achi kaasatud Süüria opositsiooni represseerimisse.

                  24.7.2012

                  23.

                  Kindral Mohammed Ali Nasr (või: Mohammed Ali Naser)

                  Sünnikuupäev: umbes 1964

                  Presidendi nooremale vennale Maher al-Assadile lähedalseisev isik. On olulisima osa oma karjäärist teostanud vabariiklikus kaardiväes. Lõi 2010. aastal üldise luureteenistuse siseküsimuste üksuse (nn 251. üksuse), mis tegeleb poliitilise opositsiooni vastase võitlusega. Ühena kõnealuse üksuse vastutavatest isikutest osaleb kindral Mohammed Ali otseselt režiimivastaste represseerimises.

                  24.7.2012

                  24.

                  Kindral Issam Hallaq

                  Õhujõudude staabiülem alates 2010. aastast. Juhib režiimivastaste vastu läbiviidavaid õhuoperatsioone.

                  24.7.2012

                  25.

                  Ezzedine Ismael

                  Sünnikuupäev: 1940. aastate keskel (tõenäoliselt 1947. aastal)
                  Sünnikoht: Bastir. Jablehi piirkond.

                  Õhujõudude luureteenistuse erukindral ja reservohvitser, mille juhiks ta sai 2000. aastate alguses. Ta nimetati 2006. aastal presidendi poliitiliseks ja julgeoleku valdkonna nõunikuks. Süüria presidendi poliitilise ja julgeoleku valdkonna nõunikuna on Ezzedine Ismael seotud režiimi poolt režiimivastaste suhtes rakendatava repressiivse poliitikaga.

                  24.7.2012

                  26.

                  Samir Joumaa (teise nimega Abou Sami)

                  Sünnikuupäev: umbes 1962

                  Ta on ligikaudu 20 aastat olnud Bashar al-Assadi ühe tähtsaima julgeoleku valdkonna nõuniku Mohammad Nassif Kheir Beki (kes täidab ametlikult asepresident Farouk al-Charehi asetäitja ülesandeid) kabineti direktor. Lähedaste suhete tõttu Bashar al-Assadi ja Mohammed Nassif Kheir Bekiga on Samir Joumaa seotud režiimi poolt režiimivastaste suhtes rakendatava repressiivse poliitikaga.

                  24.7.2012

         Üksused

                  Nimi

                  Tuvastamisandmed

                  Põhjendused

                  Loetelusse kandmise kuupäev

                  1.

                  Drex Technologies S.A.

                  Asutamise kuupäev: 4. juuli 2000
                  Asutamisnumber: 394678
                  Direktor: Rami Makhlouf
                  Registreeritud esindaja: Mossack Fonseca & Co (BVI) Ltd

                  Ettevõte Drex Technologies kuulub täielikult Rami Makhloufi omandusse, kes on kantud nende isikute nimekirja, kelle suhtes rakendatakse ELi sanktsioone Süüria režiimi rahalise toetamise eest. Rami Makhlouf kasutab ettevõtet Drex Technologies, et hõlbustada ja hallata oma rahvusvahelisi finantsosalusi, sealhulgas enamusosalust ettevõttes SyriaTel, mille EL on kandnud loetelusse põhjusel, et see annab Süüria režiimile samuti rahalist toetust.

                  24.7.2012

                  2.

                  Cotton Marketing Organisation

                              Aadress: Bab Al-Faraj P.O. Box 729, Alep

                              Tel: +96321 2239495/6/7/8

                              Cmo-aleppo@mail.sy

                              www.cmo.gov.sy

                  Riigi omanduses olev ettevõte. Annab Süüria režiimile rahalist toetust.

                  3.

                  Syrian Arab Airlines (teise nimega SAA, teise nimega Syrian Air)

                              Al-Mohafazeh Square, P.O. Box 417, Damascus, Syria

                              Tel: +963112240774

                  Režiimi kontrolli all olev riigiettevõte. Annab režiimile rahalist toetust.

                  24.7.2012


title: Komisjoni rakendusmäärus (EL) 2016/131, 1. veebruar 2016, millega kiidetakse heaks olemasoleva toimeaine C(M)IT/MIT (3 : 1) kasutamine tooteliikidesse 2, 4, 6, 11, 12 ja 13 kuuluvates biotsiidides (EMPs kohaldatav tekst)

text:
               2.2.2016

               ET

               Euroopa Liidu Teataja

               L 25/48

         KOMISJONI RAKENDUSMÄÄRUS (EL) 2016/131,
   1. veebruar 2016,
   millega kiidetakse heaks olemasoleva toimeaine C(M)IT/MIT (3 : 1) kasutamine tooteliikidesse 2, 4, 6, 11, 12 ja 13 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:

               (1)

               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. C(M)IT/MIT (3 : 1) [5-kloro-2-metüül-2H-isotiasool-3-ooni ja 2-metüül-2H-isotiasool-3-ooni (vahekorras 3 : 1) sisaldav reaktsioonisegu] kuulub nimetatud loetellu.

               (2)

               Toimeainet C(M)IT/MIT (3 : 1) on hinnatud kooskõlas Euroopa Parlamendi ja nõukogu direktiivi 98/8/EÜ (3) artikli 16 lõikega 2 seoses selle kasutamisega toodetes, mis kuuluvad kõnealuse direktiivi V lisas määratletud tooteliiki 2 (eraruumide ja avalike tervishoiuruumide desinfektsioonivahendid ja muud biotsiidid), tooteliiki 4 (toidu- ja söödaruumides kasutatavad desinfektsioonivahendid), tooteliiki 6 (suletud nõudes kasutatavad konservandid), tooteliiki 11 (konservandid vedelikjahutuse ja töötlussüsteemide jaoks), tooteliiki 12 (limatõrjevahendid) ja tooteliiki 13 (metallitöötlusõli kaitsevahendid), mis vastavad määruse (EL) nr 528/2012 V lisas määratletud tooteliikidele 2, 4, 6, 11, 12 ja 13.

               (3)

               Hindavaks pädevaks asutuseks määratud Prantsusmaa esitas komisjonile 19. oktoobril 2011, 27. novembril 2012 ja 22. aprillil 2013 hindamisaruanded ja soovitused vastavalt komisjoni määruse (EÜ) nr 1451/2007 (4) artikli 14 lõigetele 4 ja 6.

               (4)

               Delegeeritud määruse (EL) nr 1062/2014 artikli 7 lõike 1 punkti b kohaselt sõnastas biotsiidikomitee 5. veebruaril 2015, 14. aprillil 2015 ja 17. juunil 2015 Euroopa Kemikaaliameti arvamused, võttes arvesse toimeainet hinnanud pädeva asutuse järeldusi.

               (5)

               Kõnealuste arvamuste kohaselt vastavad biotsiidid, mida kasutatakse tooteliikidesse 2, 4, 6, 11, 12 ja 13 kuuluvate toodetena ja mis sisaldavad toimeainet C(M)IT/MIT (3 : 1), eeldatavasti direktiivi 98/8/EÜ artikli 5 nõuetele, kui on täidetud teatavad selle toimeaine kasutust reguleerivad tingimused.

               (6)

               Seepärast on asjakohane kiita heaks C(M)IT/MIT (3 : 1) kasutamine tooteliikidesse 2, 4, 6, 11, 12 ja 13 kuuluvates biotsiidides, kui on täidetud teatavad nõuded ja tingimused.

               (7)

               Tooteliigi 4 puhul ei hõlmanud hindamine toimeainet C(M)IT/MIT (3 : 1) sisaldavate biotsiidide kasutamist toiduga otse või kaudselt kokkupuutumiseks ettenähtud materjalides ja esemetes Euroopa Parlamendi ja nõukogu määruse (EÜ) nr 1935/2004 (5) artikli 1 lõike 1 tähenduses. Sellistes materjalides kasutamise puhul võib olla vaja kehtestada osutatud määruse artikli 5 lõike 1 punktis e osutatud konkreetsed toidu sisse migreerumise piirnormid. Heakskiit ei tohiks seega hõlmata nimetatud viisil kasutamist, välja arvatud juhul, kui komisjon on kehtestanud kõnealused piirnormid või kui osutatud määruse kohaselt on kindlaks tehtud, et need piirnormid ei ole vajalikud.

               (8)

               Kuna C(M)IT/MIT (3 : 1) vastab Euroopa Parlamendi ja nõukogu määruse (EÜ) nr 1272/2008 (6) I lisas määratletud kriteeriumidele, mille kohaselt see aine tuleb klassifitseerida 1. kategooria nahasensibiliseerijaks, peavad toimeainega C(M)IT/MIT (3 : 1) töödeldud või seda sisaldavad töödeldud tooted olema turule laskmise korral sellekohaselt märgistatud.

               (9)

               Enne toimeaine heakskiitmist tuleks ette näha mõistlik ajavahemik, et huvitatud isikud saaksid vastavalt vajadusele valmistuda uute nõuete täitmiseks.

               (10)

               Käesoleva määrusega ette nähtud meetmed on kooskõlas alalise biotsiidikomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks toimeaine C(M)IT/MIT (3 : 1) kasutamine tooteliikidesse 2, 4, 6, 11, 12 ja 13 kuuluvates biotsiidides vastavalt lisas esitatud nõuetele ja tingimustele.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 1. veebruar 2016

            Komisjoni nimel

            president

         Jean-Claude JUNCKER

      (1)  ELT L 167, 27.6.2012, lk 1.

      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

      (3)  Euroopa Parlamendi ja nõukogu direktiiv 98/8/EÜ, 16. veebruar 1998, biotsiidide turuleviimise kohta (EÜT L 123, 24.4.1998, lk 1).

      (4)  Komisjoni määrus (EÜ) nr 1451/2007, 4. detsember 2007, Euroopa Parlamendi ja nõukogu biotsiidide turuleviimist käsitleva direktiivi 98/8/EÜ artikli 16 lõikes 2 osutatud kümneaastase tööprogrammi teise etapi kohta (ELT L 325, 11.12.2007, lk 3).

      (5)  Euroopa Parlamendi ja nõukogu määrus (EÜ) nr 1935/2004, 27. oktoober 2004, toiduga kokkupuutumiseks ettenähtud materjalide ja esemete kohta, millega tunnistatakse kehtetuks direktiivid 80/590/EMÜ ja 89/109/EMÜ (ELT L 338, 13.11.2004, lk 4).

      (6)  Euroopa Parlamendi ja nõukogu määrus (EÜ) nr 1272/2008, 16. detsember 2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).

      LISA

                  Tavanimetus

                  IUPACi nimetus
                  Identifitseerimisnumbrid

                  Toimeaine minimaalne puhtusaste (1)

                  Heakskiidu kuupäev

                  Heakskiidu aegumise lõppkuupäev

                  Tooteliik

                  Eritingimused

                  C(M)IT/MIT (3 : 1)

                  IUPACi nimetus:
                  5-kloro-2-metüül-2H-isotiasool-3-ooni ja 2-metüül-2H-isotiasool-3-ooni (vahekorras 3 : 1) sisaldav reaktsioonisegu
                  EÜ nr: puudub
                  CASi nr: 55965-84-9

                  579 g/kg (teoreetiline arvutatud puhtusaste kuivmassi alusel).
                  Toimeainet toodetakse tehnilise kontsentraadina (TK) eri lahustite ja stabilisaatorite abil.

                  1. juuli 2017

                  30. juuni 2027

                  2

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud.
                  Biotsiididele antakse luba järgmisel tingimusel.
                  Kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete käitlemisel sobivaid isikukaitsevahendeid.
                  Töödeldud toodete turulelaskmisel kohaldatakse järgmist tingimust.
                  Isik, kes vastutab sellise töödeldud toote turulelaskmise eest, mis sisaldab toimeainet C(M)IT/MIT (3 : 1) või mida on töödeldud toimeainet C(M)IT/MIT (3 : 1) sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

                  4

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud.
                  Biotsiididele antakse luba järgmistel tingimustel.

                              1)

                              Kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete käitlemisel sobivaid isikukaitsevahendeid.

                              2)

                              Kutselisele kasutajale avalduva riski tõttu kasutatakse biotsiidide lisamiseks automaatsüsteeme, välja arvatud juhul, kui tõendatakse, et riske on võimalik vähendada lubatud tasemeni muude vahenditega.

                              3)

                              Toodete puhul, millest võib tekkida jääke toidus või söödas, tuleb kontrollida, kas on vaja kehtestada uued või muudetud jääkide piirnormid vastavalt Euroopa Parlamendi ja nõukogu määrusele (EÜ) nr 470/2009 (2) või Euroopa Parlamendi ja nõukogu määrusele (EÜ) nr 396/2005, (3) ning võtta asjakohased riskivähendamismeetmed, mis tagavad, et kohaldatavaid jääkide piirnorme ei ületataks.

                              4)

                              Toimeainet C(M)IT/MIT (3 : 1) sisaldavaid tooteid ei kasutata toiduga kokkupuutumiseks ette nähtud materjalides ja esemetes määruse (EÜ) nr 1935/2004 artikli 1 lõike 1 tähenduses, välja arvatud juhul, kui komisjon on kehtestanud konkreetsed C(M)IT/MIT (3 : 1) toidu sisse migreerumise piirnormid või kui on tehtud kindlaks, et sellised piirnormid ei ole vajalikud.

                        Töödeldud toodete turulelaskmisel kohaldatakse järgmist tingimust.
                  Isik, kes vastutab sellise töödeldud toote turulelaskmise eest, mis sisaldab toimeainet C(M)IT/MIT (3 : 1) või mida on töödeldud toimeainet C(M)IT/MIT (3 : 1) sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

                  6

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud.
                  Biotsiididele antakse luba järgmistel tingimustel.

                              1)

                              Tööstusliku või kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete käitlemisel sobivaid isikukaitsevahendeid.

                              2)

                              Keskkonnale põhjustatava riski tõttu ei tohi biotsiide kasutada tselluloosi- ja paberitöötlusvedelike säilitamiseks, välja arvatud juhul, kui tõendatakse, et riske on võimalik vähendada lubatud tasemeni.

                        Töödeldud toodete turulelaskmise korral kehtivad järgmised tingimused.

                              1)

                              Inimeste tervisele avalduvate riskide tõttu ei tohi toimeainega C(M)IT/MIT (3 : 1) töödeldud või seda sisaldavad üldsusele kättesaadavana turule lastud segud sisaldada kõnealust toimeainet sellises koguses, mis tingiks toote klassifitseerimise naha sensibiliseerijaks, välja arvatud juhul, kui kokkupuudet on võimalik vähendada lubatud tasemeni muude kui isikukaitsevahenditega.

                              2)

                              Inimeste tervisele avalduvate riskide tõttu ei tohi toimeainega C(M)IT/MIT (3 : 1) töödeldud või seda sisaldavad kutsealaseks kasutuseks ettenähtuna turule lastud vedelad detergendid sisaldada kõnealust toimeainet sellises koguses, mis tingiks toote klassifitseerimise naha sensibiliseerijaks, välja arvatud juhul, kui kokkupuudet on võimalik vähendada lubatud tasemeni muude kui isikukaitsevahenditega.

                              3)

                              Inimeste tervisele avalduvate riskide tõttu ei tohi toimeainega C(M)IT/MIT (3 : 1) töödeldud või seda sisaldavad kutsealaseks kasutuseks ettenähtuna turule lastud segud, mis ei ole vedelad detergendid, sisaldada kõnealust toimeainet sellises koguses, mis tingiks toote klassifitseerimise naha sensibiliseerijaks, välja arvatud juhul, kui kokkupuudet on võimalik vähendada lubatud tasemeni, sealhulgas isikukaitsevahenditega.

                              4)

                              Isik, kes vastutab sellise töödeldud toote turulelaskmise eest, mis sisaldab toimeainet C(M)IT/MIT (3 : 1) või mida on töödeldud toimeainet C(M)IT/MIT (3 : 1) sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

                  11

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud.
                  Biotsiididele antakse luba järgmistel tingimustel.

                              1)

                              Kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete käitlemisel sobivaid isikukaitsevahendeid.

                              2)

                              Keskkonnale avalduvate riskide tõttu ei lubata tooteid kasutada fototöötlusvedeliku ega puidutöötluslahuse säilitamiseks ega suurtes avatud ringlusjahutussüsteemides, välja arvatud juhul, kui tõendatakse, et riske on võimalik vähendada lubatud tasemeni.

                              3)

                              Keskkonnale avalduvate riskide tõttu, kui ei ole võimalik tõendada, et riske saab vähendada lubatud tasemeni, tuleb märgisel ja vajaduse korral ohutuskaardil märkida järgmine teave.

                                          a)

                                          Väikestes avatud ringlusjahutussüsteemides kasutamise puhul tuleb kohaldada leevendusmeetmeid, mille abil vähendatakse pinnase otsest saastamist õhust sadestumise tulemusena.

                                          b)

                                          Muu kui punktis 2 täpsustatud otstarbe puhul juhitakse heitvesi kasutuskohast reoveepuhastisse.

                        Töödeldud toodete turulelaskmisel kohaldatakse järgmist tingimust.
                  Isik, kes vastutab sellise töödeldud toote turulelaskmise eest, mis sisaldab toimeainet C(M)IT/MIT (3 : 1) või mida on töödeldud toimeainet C(M)IT/MIT (3 : 1) sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

                  12

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud.
                  Biotsiididele antakse luba järgmistel tingimustel.

                              1)

                              Kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete käitlemisel sobivaid isikukaitsevahendeid.

                              2)

                              Keskkonnale avalduvate riskide tõttu ei lubata tooteid kasutada avamerekäitistes, välja arvatud juhul, kui tõendatakse, et riske on võimalik vähendada vastuvõetava tasemeni.

                              3)

                              Inimeste tervisele avalduvate riskide tõttu esitatakse avamerekäitistes kasutamiseks lubatud toote märgisel või ohutuskaardil teave selle kohta, et puurimismuda ei tohi sisaldada toimeainet C(M)IT/MIT (3 : 1) sellises koguses, mis tingiks toote klassifitseerimise naha sensibiliseerijaks, välja arvatud juhul, kui töötajatele on võimalik kehtestada ohutu kasutamise kord ja asjakohased korralduslikud meetmed.

                              4)

                              Keskkonnale avalduvate riskide tõttu esitatakse paberivabrikus kasutamiseks lubatud toote märgisel või ohutuskaardil teave selle kohta, et käitisest pärast reoveepuhastis mehaanilist/keemilist töötlemist või järeltöötlemist vooluveekogusse sattuvaid tööstusjäätmeid tuleb asjakohasel määral lahjendada, välja arvatud juhul, kui tõendatakse, et riske on võimalik vähendada lubatud tasemeni muude vahenditega.

                        Töödeldud toodete turulelaskmisel kohaldatakse järgmist tingimust.
                  Isik, kes vastutab sellise töödeldud toote turulelaskmise eest, mis sisaldab toimeainet C(M)IT/MIT (3 : 1) või mida on töödeldud toimeainet C(M)IT/MIT (3 : 1) sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

                  13

                  Toote hindamisel pööratakse eritähelepanu loataotlusega hõlmatud kasutusviisidega seotud kokkupuutele, riskidele ja tõhususele, mida ELi tasandil ei ole toimeaine riskihindamisel käsitletud.
                  Biotsiididele antakse luba järgmistel tingimustel.

                              1)

                              Kutselise kasutaja jaoks kehtestatakse ohutu kasutamise kord ja asjakohased korralduslikud meetmed. Juhul, kui muude vahenditega ei ole võimalik kokkupuudet lubatud tasemeni vähendada, kasutatakse toodete käitlemisel sobivaid isikukaitsevahendeid.

                              2)

                              Kutselisele kasutajale avalduva riski tõttu peab toodete lisamine metallitöödel kasutatavatesse vedelikesse olema poolautomaatne või automaatne, välja arvatud juhul, kui tõendatakse, et riske on võimalik vähendada lubatud tasemeni muude vahenditega.

                              3)

                              Kutselisele kasutajale avalduva riski tõttu tuleb märgisel ja vajaduse korral ohutuskaardil märkida, et tooteid ei tohi kasutada metallitöötlemisvedelikes sellises koguses, mis tingiks toote klassifitseerimise naha sensibiliseerijaks, välja arvatud juhul, kui tõendatakse, et riske on võimalik vähendada lubatud tasemeni muude vahenditega.

                        Töödeldud toodete turulelaskmisel kohaldatakse järgmist tingimust.
                  Isik, kes vastutab sellise töödeldud toote turulelaskmise eest, mis sisaldab toimeainet C(M)IT/MIT (3 : 1) või mida on töödeldud toimeainet C(M)IT/MIT (3 : 1) sisaldava tootega, tagab, et osutatud töödeldud toote märgisel oleks esitatud teave, mis on esitatud määruse (EL) nr 528/2012 artikli 58 lõike 3 teises lõigus.

         (1)  Selles veerus viidatud puhtusaste oli selle toimeaine minimaalne puhtusaste, mida kasutati direktiivi 98/8/EÜ artikli 16 lõike 2 kohasel hindamisel. Turule lastud tootes oleva toimeaine puhtusaste võib olla samasugune või erinev, kui on tõendatud, et selline toimeaine on tehniliselt samaväärne hinnatud toimeainega.

         (2)  Euroopa Parlamendi ja nõukogu määrus (EÜ) nr 470/2009, 6. mai 2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

         (3)  Euroopa Parlamendi ja nõukogu määrus (EÜ) nr 396/2005, 23. veebruar 2005, taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) nr 1174/2012, 5. detsember 2012 , millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Abbacchio Romano (KGT)]

text:
               11.12.2012

               ET

               Euroopa Liidu Teataja

               L 337/15

         KOMISJONI RAKENDUSMÄÄRUS (EL) nr 1174/2012,
   5. detsember 2012,
   millega kiidetakse heaks väike muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Abbacchio Romano (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
   ning arvestades järgmist:

               (1)

               Määruse (EÜ) nr 510/2006 artikli 9 lõike 1 esimese lõigu kohaselt vaatas komisjon läbi Itaalia taotluse, millega soovitakse saada heakskiit komisjoni määruse (EÜ) nr 507/2009 (2) alusel registreeritud kaitstud geograafilise tähise „Abbacchio Romano” spetsifikaadi üksikasjade muudatusele.

               (2)

               Taotluse eesmärk on teha spetsifikaadis muudatus, mis hõlmab talledele identifitseerimismärgise panemise tähtaega.

               (3)

               Komisjon on kõnealuse muudatuse läbi vaadanud ja leidnud, et see on õigustatud. Kuna muudatus on väike määruse (EÜ) nr 510/2006 artikli 9 tähenduses, võib komisjon selle heaks kiita ilma kõnealuse määruse artiklites 5, 6 ja 7 kirjeldatud menetlust kohaldamata,

         ON VASTU VÕTNUD KÄESOLEVA MÄÄRUSE:
   Artikkel 1
   Kaitstud geograafilise tähise „Abbacchio Romano” spetsifikaati muudetakse käesoleva määruse I lisa kohaselt.
   Artikkel 2
   Spetsifikaadi põhielemente sisaldav koonddokument on esitatud käesoleva määruse II lisas.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. detsember 2012

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 93, 31.3.2006, lk 12.

      (2)  ELT L 151, 16.6.2009, lk 27.

      I LISA
      Kaitstud geograafilise tähise „Abbacchio Romano” spetsifikaadis on heaks kiidetud järgmine muudatus.
      Muudatusega pikendatakse ajavahemikku, mille jooksul võib talledele panna identifitseerimismärgist „Abbacchio Romano” (KGT). Kõnealune tähtaeg on nüüd 10 päeva asemel kuni 20 päeva arvestatuna talle sünnist.

      II LISA

         MUUTMISTAOTLUS

      Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta

         Muutmistaotlus vastavalt artiklile 9

         „ABBACCHIO ROMANO”

      EÜ nr: IT-PGI-0105-0972-23.2.2012

         KGT ( X ) KPN ( )

      1.   Spetsifikaadi osa, mida muutmine hõlmab

                  —

                  

                  Toote nimetus

                  —

                  

                  Toote kirjeldus

                  —

                  

                  Geograafiline piirkond

                  —

                  ☒

                  Päritolutõend

                  —

                  

                  Tootmismeetod

                  —

                  

                  Seos piirkonnaga

                  —

                  

                  Märgistamine

                  —

                  

                  Riiklikud nõuded

                  —

                  

                  Muu (täpsustada)

            2.   Muudatus(t)e liik

                  —

                  ☒

                  Koonddokumendi või kokkuvõtte muutmine

                  —

                  

                  Registreeritud KPNi või KGT muutmine, mille kohta ei ole avaldatud koonddokumenti ega kokkuvõtet

                  —

                  

                  Spetsifikaadi muutmine, mis ei tingi avaldatud koonddokumendi muutmist (määruse (EÜ) nr 510/2006 artikli 9 lõige 3)

                  —

                  

                  Spetsifikaadi ajutine muutmine, mis tuleneb riiklike ametiasutuste nõutud kohustuslikest sanitaar- või fütosanitaarmeetmetest (määruse (EÜ) nr 510/2006 artikli 9 lõige 4)

            3.   Muudatus(ed)

      Punkt 4.4. Päritolutõend: kaitstud geograafilise tähise „Abbacchio Romano” tunnusmärgi kinnitamise aega soovitakse pikendada kümnelt päevalt kahekümnele päevale pärast looma sündi.
      Selle põhjuseks on vajadus vältida kõrvalesta nakkuste tekkimist, mis mõningatel juhtudel on põhjustanud rümpade hävitamise koos majandusliku kahjuga põllumajandustootjale. Seda on tuvastatud eelkõige kuumaperioodil.

         KOONDDOKUMENT

      Nõukogu määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta

         „ABBACCHIO ROMANO”

      EÜ nr: IT-PGI-0105-0972-23.2.2012

         KGT ( X ) KPN ( )

      1.   Nimetus

      „Abbacchio Romano”
      2.   Liikmesriik või kolmas riik

      Itaalia
      3.   Põllumajandustoote või toidu kirjeldus

      3.1.   Toote liik

                  Klass 1.1.

                  Värske liha (ja rups)

            3.2.   Toote kirjeldus, mida punktis 1 esitatud nimetus tähistab

      Kaitstud geograafilist tähist (KGT) „Abbacchio Romano” võib kasutada ainult punktis 4 nimetatud piirkonnas sündinud, kasvatatud ja tapetud tallede puhul. Tarbimisse lubamisel peab „Abbacchio Romano” vastama järgmistele näitajatele:

                  värvilt heleroosa ja valge rasvkattega;

                  peene tekstuuriga;

                  tiheda konsistentsiga, liha on kergelt läbikasvanud.

            Rümba, mis on kaitstud geograafilise tähisega „Abbacchio Romano”, võib tarbimisse lubada tervena ja/või lõigatuna järgmisteks osadeks: terve rümp; poolrümp (rümp lõigatakse pikisuunas kaheks sümmeetriliseks tükiks); abatükk; reietükk; karbonaad; pea ja liiver (süda, kopsud ja maks).
      „Abbacchio Romano” rümpadel peavad tapmisel olema järgmised omadused: jahutatud rümba mass, nahata, koos pea ja liivriga: maksimaalselt 8 kg; liha värvus: heleroosa (erilist tähelepanu osutatakse kõhuseina siselihastele); lihasmassi struktuur: tugev (koevedelikuta); rasva värv: valge; rasva konsistents: kõva (proov tehakse saba kinnituskohal olevast rasvkoest, kui ümbritsev temperatuur on 18–20 °C); rasvkate: rümba välispinda katab mõõdukas rasvakiht, mis neerude kohal ei tohi olla liiga paks.
      3.3.   Tooraine (üksnes töödeldud toodete puhul)

      Kaitstud geograafilise tähisega „Abbacchio Romano” toormaterjal on järgmiste geograafilises piirkonnas enamlevinud geneetiliste tüüpide isas- ja emastallede liha ja rümba osad. Heakskiidetud tõud on Sarda ja selle ristandid, Comisana ja selle ristandid, Sopravvissana ja selle ristandid, Massese ja selle ristandid, Merinizzata Italiana ja selle ristandid. Talled tapetakse 28–40 päeva vanuselt ning nende tapakaal peab olema kuni 8 kg. Lisaks tuleb liha „Abbacchio Romano” tootmiseks mõeldud loomad märgistada kahekümne päeva jooksul pärast sündi vasaku kõrva külge kinnitatava kõrvamärgiga, mille esipoolel on ettevõtte identifitseerimiskood tähtedes ja numbrites ja taga lamba seerianumber.
      3.4.   Sööt (üksnes loomse päritoluga toodete puhul)

      Tallesid tuleb toita emapiimaga (loomulik imetamine). Lisasöödana võib kasutada looduslikku sööta ja metsikuid taimi.
      Uttesid karjatatakse looduslikel ja kunstkarjamaadel ning rohumaadel, mis on punktis 4 määratletud tootmispiirkonnale iseloomulikud. Lisasöödana on lubatud kuivtoit ja kontsentraadid, kuid need ei tohi olla sünteetilised ega geneetiliselt modifitseeritud.
      3.5.   Tootmise erietapid, mis peavad toimuma määratletud geograafilises piirkonnas

      Tallede sündimine, kasvatamine ja tapmine võib toimuda ainult Lazio maakonnas.
      3.6.   Erieeskirjad viilutamise, riivimise, pakendamise jm kohta

      —
      3.7.   Erieeskirjad märgistamise kohta

      Liha „Abbacchio Romano” peab tarbimisse lubamisel kandma spetsiaalset logo, mis võimaldab seda ära tunda ja tagab selle päritolu.
      Märgistamine peab toimuma tapamajas. Liha müüakse punktis 3.2 kirjeldatud tükkidena.
      Pakendil peavad lisaks ühenduse graafilisele sümbolile ja sellega seotud andmetele ning seadusega ettenähtud teabele olema selges ja loetavas trükikirjas järgmised lisaandmed:

                  —

                  nimetus „Abbacchio Romano” peab olema muust kirjast suuremas, selges ja kustumatus kirjas, mis eristub selgesti muust kirjast ja mille järel on tähis „Indicazione Geografica Protetta” ja/või „I.G.P.” (kaitstud geograafiline tähis, KGT);

                  —

                  logo peab olema pressitud rümba pinnale tükkide välisküljele;

                  —

                  logo on nelinurk, mida piiravad kolm värvilist joont: roheline, valge ja punane. Ülaosas on laineline punane joon, mis on ühendatud nelinurga sees asuva punase ovaaliga, millel on stiliseeritult kujutatud talle pea. All katkestab nelinurga suurte punaste trükitähtedega tekst „I.G.P.”. Nelinurga alumises osas on sõnad „Abbacchio” kollaste ja „Romano” punaste trükitähtedega.

            Nimetus „Abbacchio Romano” peab olema itaalia keeles.
      4.   Geograafilise piirkonna täpne määratlus

      Kogu Lazio maakond.
      5.   Seos geograafilise piirkonnaga

      5.1.   Geograafilise piirkonna eripära

      Kogu Lazio maakonna territooriumi mullastiku- ja kliimatingimused (mitmekesine pinnareljeef, lubjakivist mäed, vulkaanilise tekkega mäed, künkad, settelised tasandikud, aasta keskmine temperatuur vahemikus 13–16 °C, aastane sademete hulk kõige väiksem e üle 650 mm rannikul, vahemikus 1 000-1 500 mm mägedevahelistel tasandikel ja 1 800-2 000 mm Terminillo mäel ja Simbruini mägedel) pakuvad lammaste kasvatamiseks kõige paremaid tingimusi ega tekita loomadel stressi.
      Talled („abbacchi”) peavad olema vabapidamisel või osaliselt vabapidamisel ning neid tuleb toita emapiimaga (loomulik imetamine). Uttesid karjatatakse looduslikel ja külvatud karjamaadel ja niitudel, mis on tootmispiirkonnale iseloomulikud (punkt 4); tallede („abbacchi”) ja uttede puhul ei tohi rakendada sundtoitmist, keskkonnast tulenevat stressi ega hormoonravi, et tootmist suurendada; suvel on lubatud traditsiooniline karjatamine mägedes.
      5.2.   Toote eripära

      Liha „Abbacchio Romano” eristab heleroosa värvus ja valge rasvkate; peen tekstuur; tihe konsistents, liha on kergelt läbikasvanud. Nende omaduste tõttu on „Abbacchio Romano” osa piirkonna kokakunstis väga oluline, seda kasutatakse toorainena ligikaudu sajas erinevas Rooma ja Lazio piirkonna traditsioonilises roas.
      5.3.   Põhjuslik seos geograafilise piirkonna ja (kaitstud päritolunimetusega) toote kvaliteedi või omaduste vahel või (kaitstud geograafilise tähisega) toote erilise kvaliteedi, maine või muude omaduste vahel

      „Abbacchio Romano” on juba ammusest ajast olnud tihedalt seotud Lazio maakonnaga, mida tõestab lambakasvatuse tähtsus kogu Lazio maakonna majandusele ja traditsioonidele ning eriti maine, mis kõnealusel tootel on tarbijate seas. Loodusolud võimaldavad karjatada uttesid looduslikel ja kultuurkarjamaadel, mis annab tallede söötmiseks kasutatavale piimale selle iseloomulikud omadused, luues nii erakordselt soodsa sünergia, mis tagab liha ühtlaselt kõrge kvaliteedi. Geograafilise tähisega kaitstud tootel on piirkonna kokakunstis oluline osa, seda kasutatakse toorainena ligikaudu sajas erinevas Rooma ja Lazio piirkonna traditsioonilises roas. Sotsiaalsel tasandil ilmneb toote ja geograafilise piirkonna seos arvukate festivalide, laatade ja näituste kaudu, mille teemaks on „Abbacchio Romano” ja mida korraldatakse kogu Lazio maakonnas. Tuleks märkida, et Rooma murdest tulenevat sõna „abbacchio” kasutatakse üksnes Lazio piirkonnas. Chiappino Rooma murde sõnastikus tähendab „abbacchio” tegelikult „imevat talle või hiljuti võõrutatud talle” ja „agnello” ligi aastavanust talle, keda on juba kaks korda pügatud. Firenzes sellist vahet ei tehta, vaid kasutatakse mõlema puhul sõna „agnello”. Ka kõnealuse toote suhtes tehtavaid eri toiminguid kirjeldatakse Rooma murde mõistetega, nagu „sbacchiatura” või „abbacchiatura” (selliste loomade tapmine).

         Viide spetsifikaadi avaldamisele

      http://www.politicheagricole.it/flex/cm/pages/ServeBLOB.php/L/IT/IDPagina/3335
      otse põllu-, toidu- ja metsamajandusministeeriumi (Ministero delle politiche agricole alimentari e forestali) veebisaidil (www.politicheagricole.it), klõpsates „Qualità e sicurezza” („Kvaliteet ja ohutus”; ekraanil ülal paremal) ning seejärel „Disciplinari di Produzione all’esame dell’UE” („ELi läbivaatuseks esitatud spetsifikaadid”).


title: Komisjoni rakendusmäärus (EL) nr 293/2011, 23. märts 2011 , millega kinnitatakse jaotuskoefitsient, lükatakse tagasi edasised taotlused ja lõpetatakse taotluste esitamine olemasolevatele kvoodivälistele suhkru kogustele müügiks ELi turul vähendatud kvoodiületamise tasuga

text:
               25.3.2011

               ET

               Euroopa Liidu Teataja

               L 79/8

         KOMISJONI RAKENDUSMÄÄRUS (EL) nr 293/2011,
   23. märts 2011,
   millega kinnitatakse jaotuskoefitsient, lükatakse tagasi edasised taotlused ja lõpetatakse taotluste esitamine olemasolevatele kvoodivälistele suhkru kogustele müügiks ELi turul vähendatud kvoodiületamise tasuga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 3. märtsi 2011. aasta määrust (EL) nr 222/2011 millega kehtestatakse erimeetmed seoses kvoodivälise suhkru ja isoglükoosi laskmisega vähendatud kvoodiületamise tasuga Euroopa Liidu turule turustusaastal 2010/2011, (2) eriti selle artiklit 5,
   ning arvestades järgmist:

               (1)

               Kvoodivälise suhkru kogused, mille kohta on esitatud sertifikaaditaotlused ajavahemikus 14. märtsist 2011 kuni 18. märtsini 2011 ja millest on teatatud komisjonile, ületavad piirkogust, mis on sätestatud määruse (EL) nr 222/2011 artiklis 1.

               (2)

               Seepärast on määruse (EL) nr 222/2011 artikli 5 kohaselt vaja kinnitada jaotuskoefitsient, mida liikmesriik kohaldab kogustele, mida igas sertifikaaditaotluses käsitletakse, lükata tagasi taotlused, millest ei ole veel teatatud ning lõpetada taotluste vastuvõtmine.

               (3)

               Toimimiseks enne avaldustekohaste sertifikaatide väljaandmist peaks käesolev määrus jõustuma päeval, mil see avaldatakse Euroopa Liidu Teatajas,

         ON VASTU VÕTNUD KÄESOLEVA MÄÄRUSE:
   Artikkel 1
   Kvoodivälise suhkru kogused, mille kohta määruse (EL) nr 222/2011 kohaselt on esitatud sertifikaaditaotlused ajavahemikus 14. märtsist 2011 kuni 18. märtsini 2011 ja millest on teatatud komisjonile, korrutatakse jaotuskoefitsiendiga 67,106224 %. Taotlused sertifikaadi saamiseks, mis on esitatud ajavahemikus 21. märtsist 2011 kuni 25. märtsini 2011, lükatakse käesoleva määrusega tagasi ning sellise ajavahemiku lõppkuupäev, mille jooksul saab esitada taotlusi sertifikaatide saamiseks, on 28. märts 2011.
   Artikkel 2
   Käeolev määrus jõustub selle Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2011

            Komisjoni nimel presidendi eest

            põllumajanduse ja maaelu arenduse peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 60, 5.3.2011, lk 6.


title: Nõukogu rakendusmäärus (EL) nr 479/2014, 12. mai 2014 , millega rakendatakse määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d'Ivoire'is

text:
               13.5.2014

               ET

               Euroopa Liidu Teataja

               L 138/3

         NÕUKOGU RAKENDUSMÄÄRUS (EL) nr 479/2014,
   12. mai 2014,
   millega rakendatakse määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d'Ivoire'is
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 12. aprilli 2005. aasta määrust (EÜ) nr 560/2005, millega kehtestatakse teatavate isikute ja üksuste vastu suunatud piiravad meetmed seoses olukorraga Côte d'Ivoire'is, (1) eriti selle artikli 11a lõiget 2,
   ning arvestades järgmist:

               (1)

               Nõukogu võttis 12. aprillil 2005 vastu määruse (EÜ) nr 560/2005.

               (2)

               Nõukogu vaatas kooskõlas määruse (EÜ) nr 560/2005 artikli 11a lõikega 6 läbi nimetatud määruse IA lisas sätestatud loetelu.

               (3)

               Nõukogu on teinud kindlaks, et ühe isiku jätmiseks määruse (EÜ) nr 560/2005 IA lisas sätestatud loetellu ei ole enam alust.

               (4)

               Samuti tuleks määruse (EÜ) nr 560/2005 IA lisas sätestatud loetelus ajakohastada kahe isikuga seotud teavet.

               (5)

               Määrust (EÜ) nr 560/2005 tuleks seetõttu vastavalt muuta,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 560/2005 IA lisa muudetakse vastavalt käesoleva määruse lisale.
   Artikkel 2
   Käesolev määrus jõustub selle Euroopa Liidu Teatajas avaldamise kuupäeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. mai 2014

            Nõukogu nimel

            eesistuja

         C. ASHTON

      (1)  ELT L 95, 14.4.2005, lk 1.

      LISA
      Määruse (EÜ) nr 560/2005 IA lisa muudetakse järgmiselt.

                  I.

                  Järgmist isikut käsitlev kanne asendatakse järgmisega:

                              Nimi (ja võimalikud varjunimed)

                              Identifitseerimisandmed

                              Loetellu kandmise põhjused

                              4.

                              Marcel Gossio

                              Sündinud 18. veebruaril 1951 Adjamés.
                              Passi number: 08AA14345 (kaotas eeldatavasti kehtivuse 6. oktoobril 2013)

                              Tema suhtes kehtib rahvusvaheline vahistamiskäsk. On osalenud riigi raha omastamises ning relvastatud rühmitustele raha ja relvade hankimises.
                              Võtmeisik Gbagbo klanni ja relvastatud rühmituste rahastamises. Keskse tähtsusega isik ka ebaseaduslikus relvakaubanduses.
                              Märkimisväärsed rahasummad, mis ta on omastanud, ja ebaseadusliku relvakaubanduse võrgustike tundmine teevad ta jätkuvalt ohtlikuks Côte d'Ivoire'i stabiilsusele ja julgeolekule.

                  II.

                  Järgmise isiku nimi teda käsitlevas kandes asendatakse järgmisega:
                  „Justin Koné Katina” asemele kantakse „Justin Koné Katinan”.

                  III.

                  Järgmist isikut käsitlev kanne jäetakse välja:
                  Oulaï Delafosse.


title: Komisjoni rakendusmäärus (EL) 2015/489, 23. märts 2015 , milles käsitletakse Saccharomyces cerevisiae NCYC R645 abil toodetud selenometioniini kasutamise lubamist kõikide loomaliikide söödalisandina  EMPs kohaldatav tekst

text:
               24.3.2015

               ET

               Euroopa Liidu Teataja

               L 78/5

         KOMISJONI RAKENDUSMÄÄRUS (EL) 2015/489,
   23. märts 2015,
   milles käsitletakse Saccharomyces cerevisiae NCYC R645 abil toodetud selenometioniini kasutamise lubamist kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:

               (1)

               Määruses (EÜ) nr 1831/2003 on sätestatud loomasöötades kasutatavate lisandite lubade andmise kord ning selliste lubade andmise alused ja menetlused.

               (2)

               Kooskõlas määruse (EÜ) nr 1831/2003 artikliga 7 on esitatud taotlus, et saada luba Saccharomyces cerevisiae NCYC R645 abil toodetud selenometioniini kasutamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

               (3)

               Taotluses käsitletakse selenometioniini valmistisele, mis on orgaaniline seleeniühend, kasutusloa andmist kõikide loomade söödalisandina, mis tuleb klassifitseerida kategooriasse „toitainelised lisandid”.

               (4)

               Euroopa Toiduohutusamet (edaspidi „toiduohutusamet”) jõudis oma 3. juuli 2014. aasta arvamuses (2) järeldusele, et kavandatud kasutustingimuste korral ei avalda Saccharomyces cerevisiae NCYC R645 abil toodetud selenometioniin kahjulikku mõju loomade ega inimeste tervisele ega keskkonnale ning et seda võib pidada tõhusaks seleeni allikaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimeetodi kohta.

               (5)

                  Saccharomyces cerevisiae NCYC R645 abil toodetud selenometioniini hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.

               (6)

               Toiduohutusamet jõudis järeldusele, et muude orgaaniliste seleeniühendite puhul kehtestatud orgaanilise seleeni sisalduse piirnormi tuleks kohaldada ka Saccharomyces cerevisiae NCYC R645 abil toodetud selenometioniini suhtes. Seega, kui söödale lisatakse ka muid seleeniühendeid, ei tohi orgaanilise seleeni sisaldus ületada 0,2 mg täissööda kilogrammi kohta.

               (7)

               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. märts 2015

            Komisjoni nimel

            president

         Jean-Claude JUNCKER

      (1)  ELT L 268, 18.10.2003, lk 29.

      (2)  EFSA Journal (2014); 12(7):3797.

      LISA

                  Söödalisandi identifitseerimisnumber

                  Loa hoidja

                  Söödalisand

                  Koostis, keemiline valem, kirjeldus, analüüsimeetod

                  Loomaliik või -kategooria

                  Vanuse ülempiir

                  Miinimumsisaldus

                  Maksimumsisaldus

                  Muud sätted

                  Loa kehtivusaja lõpp

                  Seleen: mg/kg täissöödas, mille niiskusesisaldus on 12 %

                     Toitaineliste lisandite kategooria Funktsionaalrühm: mikroelementide ühendid

                  3b817

                  —

                     Saccharomyces cerevisiae NCYC R645 abil toodetud selenometioniin
                  (inaktiivne seleenpärm)

                     Söödalisandi kirjeldus

                  Orgaanilist seleeniühendit sisaldav valmistis

                              Seleeni sisaldus: 2 000 – 2 400 mg Se/kg

                              Orgaanilist seleeni > 98 % kogu seleenisisaldusest

                              Selenometioniini > 70 % kogu seleenisisaldusest

                     Toimeaine kirjeldus

                                 Saccharomyces cerevisiae NCYC R645 abil toodetud selenometioniin

                              Keemiline valem: C5H11NO2Se

                     Analüüsimeetod
                      (1)

                  selenometioniini määramiseks söödalisandis:

                              —

                              pöördfaasi-kõrgsurvevedelikkromatograafia koos UV-detektoriga (RP-HPLC-UV) või

                              —

                              kõrgsurvevedelikkromatograafia ja induktiivsidestatud plasma mass-spektromeetria (HPLC-ICPMS) pärast kolmekordset seedimist proteolüüsi teel.

                        Selenometioniini määramine söödalisandis:

                              —

                              aatomiemissioonspektroskoopiline induktiivsidestatud plasma (ICP-AES) meetod või

                              —

                              induktiivsidestatud plasma mass-spektromeetria (ICP/MS);

                        Eelsegus, segasöödas ja söödamaterjalis sisalduva seleeni määramiseks: hüdriidide tekitamisega aatom-absorptsioonspektromeetria pärast mikrolainete toimel lagundamist (EN 16159:2012)

                  Kõik loomaliigid

                  —

                  0,50 (kokku)

                              1.

                              Lisand tuleb lisada söödasse eelseguna.

                              2.

                              Ohutusnõuded: käsitsemisel kasutada respiraatorit, kaitseprille ja kaitsekindaid.

                              3.

                              Söödalisandi valmistamisel kasutatud tehnoloogilised lisandid ja söödamaterjal peavad tagama, et tolmuna eraldub õhku alla 0,2 mg seleeni kuupmeetri kohta.

                              4.

                              Söödalisandi ja eelsegu kasutamisjuhistes tuleb märkida säilitus- ja stabiilsustingimused.

                              5.

                              Maksimaalne orgaanilise seleeni sisaldus:
                              0,20 mg seleeni kilogrammis täissöödas, mille niiskusesisaldus on 12 %.

                  13. aprill 2025

         (1)  Analüüsimeetodite üksikasjad on kättesaadavad Euroopa Liidu referentlabori veebilehel järgmisel aadressil: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: Komisjoni rakendusmäärus (EL) nr 803/2014, 24. juuli 2014 , millega muudetakse nõukogu rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes

text:
               25.7.2014

               ET

               Euroopa Liidu Teataja

               L 219/33

         KOMISJONI RAKENDUSMÄÄRUS (EL) nr 803/2014,
   24. juuli 2014,
   millega muudetakse nõukogu rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) („algmäärus”),
   võttes arvesse nõukogu 13. mai 2013. aasta rakendusmäärust (EL) nr 412/2013, millega kehtestatakse lõplik dumpinguvastane tollimaks ja nõutakse lõplikult sisse ajutine tollimaks, mis on kehtestatud Hiina Rahvavabariigist pärit keraamiliste laua- ja kööginõude impordi suhtes, (2) eriti selle artiklit 3,
   ning arvestades järgmist:
   A.   EELNENUD MENETLUS

               (1)

               13. mail 2013 kehtestas nõukogu rakendusmäärusega (EL) nr 412/2013 lõpliku dumpinguvastase tollimaksu liitu imporditavate Hiina Rahvavabariigist (edaspidi „Hiina”) pärit keraamiliste laua- ja kööginõude („lauanõud”) suhtes.

               (2)

               Esialgse uurimise käigus andis endast teada suur hulk Hiina eksportivaid tootjaid. Selle tulemusena koostas komisjon uuritavate Hiina eksportivate tootjate valimi.

               (3)

               Nõukogu kehtestas individuaalsed tollimaksumäärad vahemikus 13,1 % – 23,4 % valimisse kuulunud äriühingute lauanõude impordi suhtes ja 17,9 % tollimaksu muude koostööd tegevate äriühingute suhtes, kes ei kuulu valimisse.

               (4)

               Nõukogu kehtestas ka 36,1 % tollimaksu nende Hiina äriühingute lauanõude impordi suhtes, kes ei andnud endast teada või ei teinud uurimise käigus koostööd.

               (5)

               Rakendusmääruse (EL) nr 412/2013 artiklis 3 on sätestatud, et kui Hiina uus eksportiv lauanõude tootja esitab komisjonile piisavad tõendid selle kohta, et:

                           (1)

                           ta ei eksportinud uurimisperioodi (1. jaanuar 2011 kuni 31. detsember 2011) jooksul liitu keraamilisi laua- ja kööginõusid;

                           (2)

                           ta ei ole seotud ühegi Hiinas tegutseva eksportija või tootjaga, kelle suhtes kohaldatakse kõnealuse määrusega kehtestatud meetmeid, ja

                           (3)

                           ta on tegelikult eksportinud liitu vaatlusalust toodet pärast uurimisperioodi, millel meetmed põhinevad, või ta on võtnud endale tagasivõetamatu lepingulise kohustuse eksportida liitu oluline kogus;

                     võib kõnealuse määruse artikli 1 lõiget 2 muuta ja määrata uuele eksportivale tootjale koostööd tegevate valimisse kaasamata äriühingute suhtes kohaldatava tollimaksumäära, mis on kaalutud keskmine tollimaksumäär 17,9 %.

         B.   UUE EKSPORTIVA TOOTJA REŽIIMI TAOTLUSED

               (6)

               Pärast rakendusmääruse (EL) nr 412/2013 avaldamist andis endast teada neli äriühingut, kes väitsid, et nad on täitnud kõik kolm põhjenduses 5 esitatud kriteeriumi, ja esitasid tõendid.

               (7)

               Kõik neli äriühingut on vaatlusaluse toote tootjad ja eksportijad.

               (8)

               Kolm neist tegutsesid juba esialgse uurimise ajal, kuid siis nad liitu ei eksportinud.

               (9)

               Neljandat äriühingut ei olnud esialgse uurimise ajal veel asutatud ning seega ei saanud ta uurimisperioodil eksportida.

               (10)

               Komisjon analüüsis kõigi nelja äriühingu esitatud tõendeid ja leidis, et kõik neli äriühingut vastavad kolmele kriteeriumile, mille kohaselt neid tuleb käsitada uute eksportivate tootjatena. Seega saab nende nimed lisada valimisse kaasamata koostööd teinud äriühingute loetellu rakendusmääruse (EL) nr 412/2013 I lisas.

               (11)

               Nelja nimetatud äriühingut ja liidu tootmisharu teavitati uurimise järeldustest ja neile anti võimalus avaldada arvamust. Ei laekunud ühtegi arvamust.

               (12)

               Käesolev määrus on kooskõlas algmääruse artikli 15 lõikega 1 loodud komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 412/2013 I lisa Hiina Rahvavabariigi eksportivate tootjate loetellu lisatakse järgmised äriühingud:

               Äriühing

               TARICi lisakood

               Liling Taiyu Porcelain Industries Co., Ltd

               B956

               Liling Xinyi Ceramics Industry Ltd.

               B957

               T&C Shantou Daily Chemical Industry Co., Ltd.

               B958

               Jing He Ceramics Co., Ltd

               B959

         Artikkel 2
   Rakendusmääruse (EL) nr 412/2013 artikli 1 lõike 3 kohaselt kohaldatakse individuaalset dumpinguvastast tollimaksumäära tingimusel, et liikmesriikide tollile esitatakse kõnealuse määruse II lisas sätestatud nõuetele vastav kehtiv faktuurarve. Kui sellist arvet ei esitata, kohaldatakse kõnealuse määruse artikli 1 lõikes 2 nimetatud „kõikide muude äriühingute” suhtes kohaldatavat tollimaksu.
   Artikkel 3
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. juuli 2014

            Komisjoni nimel

            president

         José Manuel BARROSO

      (1)  ELT L 343, 22.12.2009, lk 51.

      (2)  ELT L 131, 15.5.2013, lk 1.


title: Komisjoni rakendusmäärus (EL) 2016/1394, 16. august 2016, millega muudetakse rakendusmäärust (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega

text:
               19.8.2016

               ET

               Euroopa Liidu Teataja

               L 225/50

         KOMISJONI RAKENDUSMÄÄRUS (EL) 2016/1394,
   16. august 2016,
   millega muudetakse rakendusmäärust (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 58 lõike 1 punkte a–c, artikli 59 lõikeid 1, 2 ja 5 ning artikli 62 lõike 2 punkti b,
   ning arvestades järgmist:

               (1)

               Komisjoni delegeeritud määruse (EL) nr 640/2014 (2) artikli 19a lõikes 2 on sätestatud eeskirjad vähendatud halduskaristuste kohaldamiseks maa üledeklareerimise eest teatava pindalatoetuskava või -meetme raames, kui toetusesaajale ei ole määratud varem sellist karistust sama pindalatoetuskava või -meetme puhul. Kooskõlas usaldusväärse finantsjuhtimise põhimõtetega ning selleks, et ära hoida süsteemi kuritarvitamist ning edendada nõuetekohast deklareerimist tulevikus, tuleks tasumata summa maksta ära juhul, kui toetusesaajale määratakse kõnealuse määruse artiklites 19a ja 21 osutatud halduskaristus sama pindalatoetuskava või -toetusmeetme puhul järgmisel taotlusaastal uuesti. Seetõttu on põhjendatud kehtestada osutatud sätte kontrollimiseks eri kontrollimäär.

               (2)

               On vaja selgitada, et komisjoni rakendusmääruse (EL) nr 809/2014 (3) artikli 50 lõikes 1 osutatud kohapealsete kontrollide puhul tuleks ette- või vahemaksete summadest arvestada kohapealsete kontrollide vähimaks kontrollimääraks 5 %. Seetõttu tuleks kõnealuse määruse artikli 50 lõike 1 teist lõiku vastavalt muuta.

               (3)

               Seepärast tuleks rakendusmäärust (EL) nr 809/2014 vastavalt muuta.

               (4)

               Otsetoetuste komitee ja maaelu arengu komitee ei ole eesistuja kindlaksmääratud ajavahemiku jooksul oma arvamust avaldanud,

         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 809/2014 muutmine
   Rakendusmäärust (EL) nr 809/2014 muudetakse järgmiselt.

               1)

               Lisatakse artikkel 33a:
               „Artikkel 33a
               Kohapealsete kontrollide täiendav kontrollimäär delegeeritud määruse (EL) nr 640/2014 artikli 19a lõikes 2 osutatud toetusesaajate kontrollimiseks
               1.   Toetusesaajatele, kelle suhtes kohaldatakse pindalatoetuskava või -meetme raames delegeeritud määruse (EL) nr 640/2014 artikli 19a lõike 2 kohast vähendatud halduskaristust kohapealsete kontrollide käigus leitud üledeklareerimise eest, tuleb kohaldada asjaomase toetuskava või -meetme puhul järgmisel taotlusaastal kohapealsete kontrollide järelmeedet.
               2.   Lõikes 1 osutatud kohapealse kontrolli järelmeede ei ole vajalik, kui tuvastatud üledeklareerimise tulemusel on võrdlusmaatükke rikkumise avastamise aastal delegeeritud määruse (EL) nr 640/2014 artiklis 5 osutatud põldude identifitseerimise süsteemis ajakohastatud.“

               2)

               Artikli 50 lõike 1 teine lõik asendatakse järgmisega:
               „Kui kohapeal kontrollitavale tegevusele on tehtud ette- või vahemakseid, loetakse neid makseid esimeses lõigus osutatud kohapealse kontrolliga hõlmatud kulutuste alla kuuluvaks.“

         Artikkel 2
   Jõustumine ja kohaldamine
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse 1. jaanuaril 2016 alanud taotlusaasta või toetusperioodide kohta esitatud toetuse- ja maksetaotluste suhtes.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. august 2016

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 549.

      (2)  Komisjoni 11. märtsi 2014. aasta delegeeritud määrus (EL) nr 640/2014, millega täiendatakse Euroopa Parlamendi ja nõukogu määrust (EL) nr 1306/2013 ühtse haldus- ja kontrollisüsteemi osas ning otsetoetuste, maaelu arengu toetuse ja nõuetele vastavuse süsteemiga seoses kohaldatavatest maksetest keeldumise ja nende tühistamise tingimuste osas ning kõnealuste toetuste ja süsteemiga seotud halduskaristuste osas (ELT L 181, 20.6.2014, lk 48).

      (3)  Komisjoni 17. juuli 2014. aasta rakendusmäärus (EL) nr 809/2014, millega kehtestatakse Euroopa Parlamendi ja nõukogu määruse (EL) nr 1306/2013 rakenduseeskirjad seoses ühtse haldus- ja kontrollisüsteemi, maaelu arengu meetmete ja nõuetele vastavusega (ELT L 227, 31.7.2014, lk 69).


title: Komisjoni rakendusmäärus (EL) 2016/2080, 25. november 2016, millega avatakse lõssipulbri müük hankemenetluse teel

text:
               29.11.2016

               ET

               Euroopa Liidu Teataja

               L 321/45

         KOMISJONI RAKENDUSMÄÄRUS (EL) 2016/2080,
   25. november 2016,
   millega avatakse lõssipulbri müük hankemenetluse teel
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1)

   võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 28 ja artikli 31 lõiget 1,
   ning arvestades järgmist:

               (1)

               Arvestades hindade taastumisest tingitud praegust olukorda lõssipulbriturul ning suuri sekkumisvarusid, on asjakohane avada lõssipulbri riiklike sekkumisvarudega seotud pakkumismenetlus vastavalt rakendusmäärusele (EL) 2016/1240.

               (2)

               Selleks et sekkumisvarude müüki asjakohaselt hallata, on vaja täpsustada kuupäev, enne mida peab müügivalmis lõssipulber olema kantud riiklikesse sekkumisvarudesse.

               (3)

               Vastavalt rakendusmääruse (EL) 2016/1240 artikli 28 lõike 4 punktidele b, c ja d on vaja kindlaks määrata pakkumuste esitamise ajavahemikud, miinimumkogus, mille kohta pakkumuse võib teha, ja pakkumuse korral esitatav tagatissumma.

               (4)

               Rakendusmääruse (EL) 2016/1240 artikli 31 lõike 1 kohaldamisel on vaja kehtestada tähtajad, milleks liikmesriigid peavad komisjonile teatama kõigist vastuvõetavatest pakkumustest.

               (5)

               Haldustõhususe huvides peaksid liikmesriigid komisjoni teavitama vastavalt komisjoni määrusele (EÜ) nr 792/2009 (3).

               (6)

               Põllumajandusturgude ühise korralduse komitee ei ole eesistuja määratud tähtaja jooksul oma arvamust esitanud,

         ON VASTU VÕTNUD KÄESOLEVA MÄÄRUSE:
   Artikkel 1
   Kohaldamisala
   Enne 1. novembrit 2015 riiklikesse sekkumisvarudesse kantud lõssipulbriga seotud pakkumismenetlus avatakse rakendusmääruse (EL) 2016/1240 II jaotise III peatükiga ettenähtud tingimustel.
   Artikkel 2
   Pakkumuste esitamine
   1.   Esimese osalise pakkumismenetluse puhul lõpeb pakkumuste esitamise aeg 13. detsembril 2016 kell 11.00 (Brüsseli aja järgi).
   2.   Teise osalise ja järgmiste osaliste pakkumismenetluste puhul algab pakkumuste esitamise aeg esimesel tööpäeval pärast eelmise ajavahemiku lõppu. Kõnealused ajavahemikud lõpevad kuu esimesel ja kolmandal teisipäeval kell 11.00 (Brüsseli aja järgi). Augustis on see tähtaeg siiski neljandal teisipäeval kell 11.00 (Brüsseli aja järgi) ja detsembris teisel teisipäeval kell 11.00 (Brüsseli aja järgi). Kui teisipäev on riigipüha, on tähtaeg eelmisel tööpäeval kell 11.00 (Brüsseli aja järgi).
   3.   Pakkumused esitatakse liikmesriikide heakskiidetud makseasutustele (4).
   Artikkel 3
   Kogus pakkumuse kohta ja mõõtühik
   Lõssipulbri miinimumkogus, mille kohta võib esitada pakkumuse, on 20 tonni.
   Pakutav hind on 100 kg toote hind.
   Artikkel 4
   Tagatis
   Lõssipulbri müügiks pakkumuse tegemisel esitatakse tagatis 50 eurot tonni kohta makseasutusele, kellele pakkumus esitatakse.
   Artikkel 5
   Komisjonile esitatavad teated
   Rakendusmääruse (EL) 2016/1240 artikli 31 lõikes 1 sätestatud teade esitatakse vastavalt määrusele (EÜ) nr 792/2009 hiljemalt kell 16.00 (Brüsseli aja järgi) nendel päevadel, millele on osutatud käesoleva määruse artiklis 2.
   Artikkel 6
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. november 2016

            Komisjoni nimel

            presidendi eest

            komisjoni liige

         Phil HOGAN

      (1)  ELT L 347, 20.12.2013, lk 671.

      (2)  ELT L 206, 30.7.2016, lk 71.

      (3)  Komisjoni 31. augusti 2009. aasta määrus (EÜ) nr 792/2009, milles sätestatakse üksikasjalikud eeskirjad turgude ühise korralduse rakendamist, otsemaksete režiimi, põllumajandustoodete müügiedendamist ning äärepoolseimates piirkondades ja väiksematel Egeuse mere saartel kohaldatavat korda käsitlevate teabe ja dokumentide esitamiseks liikmesriikidelt komisjonile (ELT L 228, 1.9.2009, lk 3).

      (4)  Makseasutuste aadressid on kättesaadavad Euroopa Komisjoni veebilehel http://ec.europa.eu/agriculture/milk/policy-instruments/index_en.htm.


title: Komisjoni rakendusmäärus (EL) nr 148/2014, 17. veebruar 2014 , millega muudetakse määrust (EÜ) nr 1249/2008 seoses kategooriate ja klassidega turuhinna registreerimiseks veiselihasektoris ning seoses searümpade turuhinnaga

text:
               18.2.2014

               ET

               Euroopa Liidu Teataja

               L 46/1

      KOMISJONI RAKENDUSMÄÄRUS (EL) nr 148/2014,
   17. veebruar 2014,
   millega muudetakse määrust (EÜ) nr 1249/2008 seoses kategooriate ja klassidega turuhinna registreerimiseks veiselihasektoris ning seoses searümpade turuhinnaga
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 esimese lõigu punkti s,
   ning arvestades järgmist:

               (1)

               Komisjoni määruses (EÜ) nr 1249/2008 (2) on sätestatud ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad vastavalt nõukogu määruse (EÜ) nr 1234/2007 (3) artikli 43 punktis m sätestatule. Määrus (EÜ) nr 1234/2007 on tunnistatud kehtetuks ja asendatud määrusega (EÜ) nr 1308/2013 alates 1. jaanuarist 2014.

               (2)

               Vastavalt määruse (EL) nr 1308/2013 IV lisa punkti A alapunktile II hõlmavad liidu veiserümpade klassifitseerimisskaala A, C ja E kategooriad vastavalt üle 12 kuu, kuid alla 24 kuu vanuste kastreerimata isasloomade, kastreeritud isasloomade ja emasloomade rümpi. Määrusega (EL) nr 1308/2013 on kõnealusele klassifikatsioonile lisatud uus kategooria Z, mis hõlmab üle 8 kuu, kuid alla 12 kuu vanuste loomade rümpi. Seda silmas pidades on vaja kohandada kategooriaid ja klasse, mille puhul määruse (EÜ) nr 1249/2008 kohaselt tuleb registreerida riikide ja liidu turuhinnad veiselihasektoris.

               (3)

               Seoses liidu searümpade klassifitseerimisskaalaga kehtestati määrusega (EL) nr 1308/2013 kohustusliku klassina klass S rümba massist vähemalt 60 % tailihasisalduse jaoks ning klass E reserveeriti rümba massist vähemalt 55 %, kuid alla 60 % tailihasisalduse jaoks. Seepärast on vaja kohandada määruse (EÜ) nr 1249/2008 sätet, mille alusel tuleb määrata kindlaks searümpade turuhinnad liikmesriikides.

               (4)

               Määrust (EÜ) nr 1249/2008 tuleks seepärast vastavalt muuta,

               (5)

               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1249/2008 muudetakse järgmiselt.

               1)

               Artikli 14 lõige 1 asendatakse järgmisega:
               „1.   Turuhindu registreeritakse riigis ja liidus Euroopa Parlamendi ja nõukogu määruse (EL) nr 1308/2013 (4) artiklis 10 osutatud liidu rümpade klassifitseerimisskaala alusel igal nädalal ning registreerimine on seotud kõnealuse määruse IV lisa punkti A alapunktis II täpsustatud kategooriate järgmiste lihakus- ja rasvasusklassidega:

                           a)

                           üle 8 kuu, kuid alla 12 kuu vanuste loomade rümbad: U2, U3, R2, R3, O2, O3;

                           b)

                           üle 12 kuu, kuid alla 24 kuu vanuste kastreerimata isasloomade rümbad: U2, U3, R2, R3, O2, O3;

                           c)

                           üle 24 kuu vanuste kastreerimata isasloomade rümbad: R 3;

                           d)

                           üle 12 kuu vanuste kastreeritud isasloomade rümbad: U2, U3, U4, R3, R4, O3, O4;

                           e)

                           poeginud emasloomade rümbad: R3, R4, O2, O3, O4, P2, P3;

                           f)

                           üle 12 kuu vanuste muude emasloomade rümbad: U2, U3, R2, R3, R4, O2, O3, O4.

               2)

               Artikli 25 lõige 2 asendatakse järgmisega:
               „2.   Lõikes 1 viidatud hind määratakse kindlaks järgmiste kategooriate noteeringu põhjal:

                           a)

                           60 kuni vähem kui 120 kg: E, S;

                           b)

                           120 kuni vähem kui 180 kg: R”.

         Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. veebruar 2014

            Komisjoni nimel

            president

         José Manuel BARROSO

      (1)  ELT L 347, 20.12.2013, lk 671.

      (2)  Komisjoni määrus (EÜ) nr 1249/2008, 10. detsember 2008, milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad (ELT L 337, 16.12.2008, lk 3).

      (3)  Nõukogu määrus (EÜ) nr 1234/2007, 22. oktoober 2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (ELT L 299, 16.11.2007, lk 1).

      (4)  ELT L 347, 20.12.2013, lk 671.”